པ་ལིའི་ཆོས་བརྒྱུད་དེ་ཤྲི་ལིངྐ་དང་འབར་མ།ཐའེ་ལན་ཊི།ཁམ་པོ་ཊི་ཡ།ལའོ་སི་སོགས་ཀྱི་ནང་དུ་དར་ཁྱབ་ཆེན་པོ་བྱུང་སྟེ་དུས་ད་ལྟ་ཡིན་ནའང་འདུལ་བའི་ཉམས་ལེན་རྨང་གཞིར་བཞག་པའི་ཐོག་ནས་པ་ལའི་སྡེ་སྣོད་གསུམ་གྱི་ཆོས་བརྒྱུད་དེ་དག་ཧ་ཅང་ཡག་པོ་རེད།ལེགས་སྦྱར་གྱི་ཆོས་བརྒྱུད་དེ་ཐོག་མར་རྒྱ་ནག་ལ་དར་བ་དང་།རྒྱ་ནག་ནས་ཀོ་རུ་ཡ།ཝེ་ཏི་ནམ།ཉི་ཧོང་།དེ་ནས་བོད་དང་སོག་པོ་བཅས་སུ་དར་ནས་བོད་དུ་ནང་ཆོས་མ་དར་གོང་ལ་རྒྱ་ནག་ལ་དར་ཟིན་པ་རེད།རྒྱ་ནག་ནི་ནང་ཆོས་དར་བ་སྔ་ཤོས་ཤིག་ཆགས་ཡོད།དེང་སང་གི་དངོས་ཡོད་གནས་ཚུལ་དུ་འཛམ་བུ་གླིང་འདིར་ལུང་པ་འདྲ་མིན་དུ་རྒྱ་མི་རིགས་ཀྱི་ཚོགས་པ་སྐྱིད་སྡུག་ཆེན་པོ་རེ་ཡོད་པ་ཡིན་ན་ནང་པའི་ལྷ་ཁང་རེ་ཕལ་ཆེར་ཡོད་པ་རེད།དཔེར་ན།མ་ལེ་ཞིས་ཡ་དང་ཨིན་ཊི་ནི་ཞིས་ཡ་སོགས་སུ་རྩ་བའི་ལུང་པའི་ཆོས་བརྒྱུད་ཁ་ཁ་ཡིན་ཀྱང་།རྒྱ་རིགས་ཡོད་སར་ནང་ཆོས་ཡོང་གི་འདུགདེར་བརྟེན་རྒྱ་མི་རིགས་ཀྱི་བསམ་བློའི་ནང་དུ་རང་བཞིན་ལྷན་སྐྱེས་སུ་ནང་ཆོས་ཟེར་དུས་སེམས་ཐག་ཉེ་བོ་ཡོད་པ་ཞིག་ཆགས་བསྡད་འདུགཅེས་སོགས་ཕ་མེས་ནས་བརྒྱུད་པའི་ཆོས་ལུགས་གལ་ཆེན་ཡིན་པའི་སྐོར་དང་།ཆོས་ལུགས་ཚང་མར་བརྩི་བཀུར་ཞུ་དགོས་པ།འཇིག་རྟེན་བཀོད་པ་པོ་འདོད་མཁན་དང་མི་འདོད་མཁན་གྱི་ཁྱད་པར།གཞན་ཡང་།མགོན་པོ་གང་ཉིད་མཆོག་ཚན་རིག་ལ་དོ་སྣང་བྱུང་བའི་སྐོར་དང་།ནང་ཆོས་ལ་སློབ་གཉེར་བྱེད་དགོས་པ་སོགས་བཀའ་སློབ་ཟབ་རྒྱས་སྩལ་རྗེས་རྡོ་རྗེ་གཅོད་པའི་གསུང་ཆོས་དབུ་འཛུགས་ཀྱིས་ཆུ་ཚོད་བཅུ་གཅིག་ཕྱེད་ཀ་ཙམ་ལ་ཉིན་དང་པོའི་གནང་སྒོ་ཡོངས་སུ་མཇུག་སྒྲིལ་བ་དང་།ཐེངས་འདིར་ཐའེ་ཝན་དང་སིང་ཀ་པོར།མ་ལི་ཞི་ཡ།རྒྱ་ནག་སྐམ་ས་ཆེན་མོ་སོགས་ནས་ཆོས་ཞུ་བ་བརྒྱ་ཕྲག་ལྔ་ཙམ་དང་།གཞན་ཡང་།བོད་རིགས་དང་ཧི་མ་ལ་ཡའི་རི་རྒྱུད་ཀྱི་མི་རིགས་སོགས་སྟོང་ཕྲག་ཁ་ཤས་འཛོམས་ཡོད་པ་བཅས།།